Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyilvánosságáról szóló 1992. évi LXIII. törvény értelmezése
Paragraph Index: 996

nyilvánosságáról szóló 1992. évi LXIII. törvény értelmezése minden, az országban folyó adatkezelés esetén alkalmazni kell a rendelkezéseit. A személyes adatok körébe mindaz beletartozik, ami tetszőleges élő személlyel, az érintettel kapcsolatos bárminemű információt hordoz, függetlenül attól, hogy arra az érintett menynyire érzékeny, hiszen ez kizárólag tőle, egyéniségétől, körülményeitől, társadalmi helyzetétől, az adott tényállástól stb. függ [...] A törvény szabályai szerint az adatkezelést törvény vagy a helyi önkormányzatnak a feladatkörében hozott rendelete rendelheti el. Az információs önrendelkezést mint állampolgári jogot törvény korlátozhatja, kifejezve az adatkezeléshez fűződő közérdeket. [...] A fentiek értelmében a polgárok által olvasott művek, illetve olvasási szokásaik magánéletük, személyes adataik körébe tartoznak. Ezeknek az adatoknak a Polgármesteri Hivatalban való kezelése több szempontból nem felel meg az információs önrendelkezéshez való alkotmányos alapjog szabályainak. Az adatvédelmi törvény 5. §-ának előírásai szerint személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. Emellett csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. Az Ön által megnevezett célhoz nem szükséges az olvasók adatainak ismerete, ezért felhívom arra, hogy a bepanaszolt utasítását haladéktalanul vonja vissza, a már átvett adatlapokat semmisítse meg, és megtett intézkedéseiről írásban értesítsen. Budapest, 1997. október 10. Üdvözlettel: Dr. Majtényi László (734/A/1997) * * * [Válaszlevél mobiltelefon-szolgáltató külső céggel végeztetett adatkezelésével kapcsolatos panaszra] [...] Budapest Tisztelt Uram! Beadványával kapcsolatban, melyben sérelmezte, hogy a Pannon GSM Rt. az előfizetői szerződés aláírását követően személyi igazolványának adatait egy külső cég közreműködésével ellenőriztette, álláspontom a következő. [...] Jelen esetben — törvényi megengedés hiányában — kizárólag az érintett beleegyezése teheti jogszerűvé az adattovábbítást. Az előfizetői szerződés tartalmazza is az előfizetőnek azon nyilatkozatát, miszerint hozzájárul, hogy a szerződéskötéskor a nyomtatványon közölt személyes adatait a Pannon GSM Rt. az Országos Személyi Adat- és Lakcímnyilvántartó Hivatalnál ellenőrizhesse, pontosíthassa. Ezen hozzájáruló nyilatkozat alapján a Pannon GSM Rt. az előfizető adatait a népességnyilvántartás központi szervénél ellenőrizheti, de ezen ellenőrzést nem végeztetheti megbízott útján, mivel ekkor a megbízott részére át kell adnia az előfizető személyes adatait, ami törvénybe ütközik. Álláspontomról tájékoztattam a Pannon GSM Rt. vzérigazgatóját és felszólítottam a jogsértő adatkezelés megszüntetésére. Tájékoztatom, hogy az Avtv. 17. §-a alapján Ön jogainak megsértése esetén bírósághoz fordulhat. A 18. § alapján Ön az adatainak jogellenes kezelésével okozott kár megtérítését is követelheti. Vita esetén a kártérítési igény jogosságának és az esetleges kártérítés mértékének megállapítására a bíróság jogosult. Budapest, 1997. október 14. Üdvözlettel: Dr. Majtényi László (564/A/1997) * * * [Állásfoglalás távközlő szervezet üzenetközvetítő szolgáltatásának adatvédelmi vonatkozásairól] Dr. Fellegi Tamás úrnak igazgató MATÁV Rt. Kormányzati kapcsolatok és szabályozás Budapest Tisztelt Igazgató Úr! A MATÁV Rt. üzenetközvetítési szolgáltatásának adatvédelmi vonatkozásait érintő kérdésével kapcsolatosan álláspontom a következő. A MATÁV Rt. az előfizetők — mint ügyfelek — személyes adatait a szolgáltatáshoz szükséges mértékben jogszerűen kezelheti. Távközlési szolgáltatóként nyilvánvalóan kezelnie kell azon előfizetők telefonszámát is, akik nem járultak hozzá személyes adataik továbbításához, illetve nyilvánosságra hozatalához. [...] A levelében leírt módon történő üzenetközvetítéssel a MATÁV Rt. az előfizető személyes adatát — jelen esetben nyílt, vagy titkos telefonszámát — senki számára sem teszi hozzáférhetővé, így adattovábbításra, illetve nyilvánosságra hozatalra ilyen esetekben nem kerül sor. 1999/18/II. szám Fentiek alapján látható, hogy az üzenetközvetítési szolgáltatás titkos telefonszámok esetében sem ütközik az Avtv. előírásaiba. Mindezek mellett az a véleményem, hogy az ugyanazon előfizető részére történő gyakori üzenetközvetítés elérheti azt a mértéket, amely már zaklatásnak minősül, azonban ez nem adatvédelmi kérdés, így elbírálására hatáskörrel nem rendelkezem. Budapest, 1997. november 7. Üdvözlettel: Dr. Majtényi László (736/A/1997) * * * [Válaszlevél a Magyar Autóklub adatkezelési gyakorlatával kapcsolatos panaszra] [...] Budapest Tisztelt Uram! Beadványával kapcsolatban, melyben a Magyar Autóklub adatkezelési gyakorlatát sérelmezte az alábbiakban tájékoztatom: [...] A érintettek — jelen esetben a klubtagok — születési ideje személyes adatnak minősül, továbbítani csak abban az esetben lehet, ha az érintett ahhoz hozzájárul, vagy törvény azt megengedi. A Magyar Posta Hírlapüzletági Igazgatósággal megkötött szerződés alapján a születési időt is tartalmazó tagazonosító számsor rendelkezésükre bocsátása sérti az adatvédelmi törvény azon rendelkezését, mely szerint csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. A személyes adatok védelméhez fűződő jogot és az érintett személyiségi jogait — ha törvény kivételt nem tesz — az adatkezeléshez fűződő más érdekek, ideértve a közérdekű adatok nyilvánosságát is, nem sérthetik. Fentiekre tekintettel kértem a Magyar Autóklub főtitkárától Dr. Kovács Zoltán úrtól, hogy az adatvédelmi törvény szabályait sértő gyakorlat megváltoztatása érdekében tegye meg a szükséges intézkedéseket. Főtitkár úr válaszlevelében arról tájékoztatott, hogy intézkedése nyomán a tagazonosító a Magyar Posta részére a továbbiakban nem kerül átadásra, ennek következtében az Autósélet című lap címetikettjén sem szerepel a jövőben. Budapest, 1997. november 10. Üdvözlettel: Dr. Majtényi László (322/A/1997) [Válaszlevél a Történeti Hivatal adatkezelési gyakorlatával kapcsolatos panaszra] [...] Budapest Tisztelt Uram! A Történeti Hivatal adatkezelésével kapcsolatos beadványát megkaptam. Az indítványával kapcsolatban az alábbiakról tájékoztatom: Az egyes fontos tisztségeket betöltő személyek ellenőrzéséről

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes